CELEX: 62020CN0410
Language: et
Date: 2020-09-02 00:00:00
Title: Kohtuasi C-410/20: Eelotsusetaotlus, mille on esitanud Audiencia Provincial de La Coruña (Hispaania) 2. septembril 2020 – Banco Santander, S.A. versus J.A.C. ja M.C.P.R.

7.12.2020   
            
            
               ET
            
            
               Euroopa Liidu Teataja
            
            
               C 423/25
            
         
      Eelotsusetaotlus, mille on esitanud Audiencia Provincial de La Coruña (Hispaania) 2. septembril 2020 – Banco Santander, S.A. versus J.A.C. ja M.C.P.R.
      (Kohtuasi C-410/20)
      (2020/C 423/38)
      Kohtumenetluse keel: hispaania
      
         Eelotsusetaotluse esitanud kohus
      
      Audiencia Provincial de La Coruña
      
         Põhikohtuasja pooled
      
      
         Apellant: Banco Santander, S.A.
      
         Vastustajad: J.A.C. ja M.C.P.R.
      
         Eelotsuse küsimused
      
      
                  1.
               
               
                  Kui finantsasutuse kriisilahendusmenetluse raames tühistatakse kõik aktsiad, milleks kapital jagunes, siis kas Euroopa Parlamendi ja nõukogu 15. mai 2014. aasta direktiivi 2014/59/EL (1) artikli 34 lõike 1 punkti a, artikli 53 lõikeid 1 ja 3 ning artikli 60 lõike 2 punkte b ja e tuleb tõlgendada nii, et nendega on vastuolus see, et isikud, kes omandasid oma aktsiad mõni kuu enne kriisilahendusmenetluse algatamist märkimiseks avaliku pakkumise teel kapitali suurendamise korral, võivad esitada emitendi vastu või hiljem ühendamise teel toimunud ühinemise tulemusel loodud asutuse vastu kahju hüvitamise nõudeid või samaväärse mõjuga nõudeid, mis põhinevad sellel, et emissiooniprospektis antud teave oli puudulik?
               
            
                  2.
               
               
                  Kas samal juhul, mille kohta on esitatud eelmine küsimus, on Euroopa Parlamendi ja nõukogu 15. mai 2014. aasta direktiivi 2014/59/EL artikli 34 lõike 1 punktiga a, artikli 53 lõikega 3 ja artikli 60 lõike 2 punktiga b vastuolus see, kui emitenti või tema õigusjärglast kohustatakse aktsiate märkimise lepingu tagasiulatuvalt (ex tunc) kehtetuks tunnistamise tagajärjel pärast asutuse suhtes kriisilahendusmenetluse lõpetamist esitatud nõuete alusel kohtus tagastama märgitud aktsiate eest tasutud summa koos intressidega?
               
            
         (1)  Euroopa Parlamendi ja nõukogu 15. mai 2014. aasta direktiiv 2014/59/EL, millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik (ELT 2014, L 173, lk 190).